75. ΝΟΜΟΣ υπ’αριθ.1590  της 21/23 Απρ.1986   (ΦΕΚ Α΄49) Τροποποίηση διατάξεων του Νόμ.1481/1984 «Οργανισμός Υπουργείου Δημόσιας Τάξης» και άλλες διατάξεις.  Άρθρ.1.-1.(Αντικαθίσταται το άρθρ.11 του Νόμ.1481/1984, ανωτ.αριθ.70). 2.Το Πυροσβεστικό Σώμα και το πυροσβεστικό προσωπικό του διέπεται από τις διατάξεις που ίσχυαν πριν την εφαρμογή του νόμ.1481/1984. Οι εξουσιοδοτήσεις του παρόντος άρθρου εφαρμόζονται αναλογικά και για τα θέματα του Πυροσβεστικού Σώματος και του πυροσβεστικού προσωπικού του. 3.(Αντικαθίσταται το εδάφ.β΄της παρ.1 άρθρ.12 Νόμ.1481/84, ανωτ.αριθ.70). 4.(Προστίθενται εδάφ.ε΄και στ΄στην παρ. 3 άρθρ.12 Νόμ.1481/84, ανωτ.αριθ.70). 5.(Προστίθεται παρ. 10, στο άρθρ.12 Νόμ.1481/ 84, ανωτ.αριθ.70). 6.(Αντικαθίσταται η παρ.2 του άρθρ.21 Νόμ. 1481/84, ανωτ.αριθ.70). 7.(Αντικαθίσταται η παρ.2 του άρθρ.32 Νόμ. 1481/84,ανωτ.αριθ.70). 8.Η παρ. 3 του άρθρ.34 του Νόμ. 1481/1984, δεν εφαρμόζεται για το πολιτικό προσωπικό. 9.(Προστίθεται παρ. 7 στο άρθρ.39 Νόμ.1481/84, ανωτ.αριθ.70). 10.(Προστίθεται παρ. 3 στο άρθρ.40 Νόμ.1481/ 84, ανωτ.αριθ.70). Στέγαση υπηρεσιών Πυροσβεστικού Σώματος Άρθρ.2.-1.Οι υπηρεσίες του Πυροσβεστικού Σώματος στεγάζονται σε κτίρια του Δημοσίου ή ιδιωτικά κτίρια που μισθώνονται με δαπάνες του, εφόσον ανεγείρονται ή προσαρμόζονται και εξυπηρετούν λειτουργικά και χωροταξικά τις ανάγκες τους. Για λόγους δημόσιας ωφέλειας επιτρέπεται η αναγκαστική απαλλοτρίωση ακινήτων υπέρ και με δαπάνη του Δημοσίου, για τη στέγαση πυροσβεστικών υπηρεσιών. Οι δαπάνες για τη μίσθωση ιδιωτικών κτιρίων και χώρων εγκατάστασης πυροσβεστικών υπηρεσιών βαρύνουν τις σχετικές πιστώσεις που εγγράφονται στον προϋπολογισμό εξόδων της Γενικής Γραμματείας Δημόσιας Τάξης. 2.Οι δήμοι και οι κοινότητες περιλαμβάνουν υποχρεωτικά στα εκπονούμενα, τροποποιούμενα ή επεκτεινόμενα οικιστικά σχέδια εκτάσεις, χωροταξικά και λειτουργικά κατάλληλες για την ανέγερση κτιρίων στέγασης και εγκατάστασης πυροσβεστικών υπηρεσιών. 3.Η εκπόνηση μελετών, η κατασκευή ή η μετατροπή κτιρίων στέγασης των πυροσβεστικών υπηρεσιών γίνονται από τις τεχνικές υπηρεσίες του  Υπουργείου Περιβάλλοντος, Χωροταξίας και Δημόσιων Έργων, με δαπάνες που βαρύνουν το Πρόγραμμα Δημόσιων Επενδύσεων. Η παράγραφος αυτή εφαρμόζεται και για τις συναφείς υπηρεσίες που λειτουργούν μέσα σε λιμενικές εγκαταστάσεις και τα πολιτικά αεροδρόμια. Για τα ειδικότερα θέματα χωροταξικού σχεδιασμού και λειτουργικότητας των κτιριακών αυτών εγκαταστάσεων οι τεχνικές υπηρεσίες συνεργάζονται με το Αρχηγείο Πυροσβεστικού Σώματος. 4.Η επισκευή, συντήρηση, επέκταση ή διαρρύθμιση κτιριακών εγκαταστάσεων του Δημοσίου που στεγάζουν πυροσβεστικές υπηρεσίες, γίνονται με μέριμνα των τεχνικών υπηρεσιών των κατά τόπους νομαρχιών, ύστερα από πρόταση των στεγαζόμενων υπηρεσιών. 5.Η μελέτη, κατασκευή, μετατροπή, συντήρηση και λειτουργία εγκαταστάσεων που στεγάζουν πυροσβεστικές υπηρεσίες σε αεροδρόμια και μονάδες της πολεμικής αεροπορίας γίνονται με μέριμνα του Υπουργείου Εθνικής Άμυνας/ΓΕΑ, σε συνεργασία με το Αρχηγείο Πυροσβεστικού Σώματος. 6.Με π.δ/γμα, που εκδίδεται ύστερα από πρόταση του Υπουργού Εσωτερικών και Δημόσιας Τάξης και του κατά περίπτωση αρμόδιου υπουργού, ρυθμίζονται τα θέματα οργάνωσης και λειτουργίας πυροσβεστικών υπηρεσιών σε πολιτικά αεροδρόμια, λιμενικές εγκαταστάσεις καθώς και σε αεροδρόμια και μονάδες της πολεμικής αεροπορίας. 7.Από την έναρξη ισχύος του παρόντος νόμου για πυροσβεστικές υπηρεσίες που στεγάζονται σε δημοτικά ή κοινοτικά κτίρια καταβάλλεται στους δήμους ή τις κοινότητες ανάλογο μίσθωμα από το Δημόσιο, σύμφωνα με τις ισχύουσες διατάξεις για τη μίσθωση ακινήτων στέγασης δημόσιων υπηρεσιών.Οι οφειλές δήμων ή κοινοτήτων προς το Δημόσιο από αναγκαστικές απαλλοτριώσεις για στέγαση πυροσβεστικών υπηρεσιών αποσβένονται. 8.α.Οι φορείς δικτύων ύδρευσης πόλεων, οικισμών και λοιπών περιοχών υποχρεούνται να τοποθετούν πυροσβεστικά υδροστόμια με δαπάνες τους, σύμφωνα με τις υποδείξεις της οικείας πυροσβεστικής υπηρεσίας και να διαθέτουν δωρεάν νερό για τις ανάγκες πυρόσβεσης και την πραγματοποίηση πυροσβεστικών ασκήσεων. Για τον σκοπό αυτόν εγγράφουν υποχρεωτικά στον ετήσιο προϋπολογισμό εξόδων τους τις απαραίτητες πιστώσεις. β.Σε δίκτυα ύδρευσης που λειτουργούν με πρωτοβουλία ιδιωτών τοποθετούνται πυροσβεστικά υδροστόμια με μέριμνα των τεχνικών υπηρεσιών των κατά τόπους νομαρχιών, ύστερα από πρόταση των πυροσβεστικών υπηρεσιών, σύμφωνα με τις διατάξεις που ισχύουν για την εκτέλεση δημόσιων έργων.Οι δαπάνες εγκατάστασης και κατανάλωσης νερού για πυροσβεστικές ανάγκες βαρύνουν το δημόσιο. (Αντί για τη σελ. 16,553(α) Σελ.  16,553(β) Τεύχος 1332 Σελ. 55 Υπουργείο Δημόσιας Τάξης (Οργανικές Διατάξεις) 4.Α.α.75   126 9.Από την έναρξη ισχύος του παρόντος άρθρου καταργείται το άρθρ.18 του Νόμ. 4661/1930 (ΦΕΚ 135), όπως αντικαταστάθηκε με το άρθρ.22 του Νόμ. 6015/1934 (ΦΕΚ 154). Άρθρ.3.-(Αντικαθίσταται το άρθρ.9 του Νόμ. 1481/84, ανωτ.αριθ.70). Μεταβατικές διατάξεις Άρθρ.4.-1.(Συμπληρώνεται η παρ. 4 του άρθρ.62 Νόμ.1481/84, ανωτ.αριθ.70). 2.Ανθυπαστυνόμοι, αρχιφύλακες και αστυφύλακες και οι αντίστοιχοι των Σωμάτων Ασφαλείας και του Πυροσβεστικού Σώματος που αποκαταστάθηκαν κατ’ εφαρμογή του Ν.Δ. 119/74 (ΦΕΚ 312), του Νόμ.14/1975, του Νόμ.81/1975 (ΦΕΚ 143) και των άρθρ.1, 2, 3 και 4 του Νόμ.1339/1983, εφόσον δεν εξελίχθηκαν σε αξιωματικούς σύμφωνα με τις διατάξεις που ισχύουν για τη βαθμολογική εξέλιξη του αστυνομικού προσωπικού, προάγονται αυτοδικαίως στον επόμενο βαθμό από την 1.6.1986. Με το άρθρ. 9 του Νομ. 2226/18-21 Ιουλ. 1994, (ΦΕΚ Α΄122), κατωτ. σελ. 24,8405, ορίστηκε, ότι: «Αρχιφύλακες που προήχθησαν στον βαθμό τους με βάση τις διατάξεις του άρθρ. 4 παρ. 2 του Νόμ. 1590/1986 προάγονται στο βαθμό του Ανθυπαστυνόμου από της συμπληρώσεως 18 ετών αστυνομικής υπηρεσίας από την κατάταξή τους. Οι κατά τα ανωτέρω προαγόμενοι δεν δικαιούνται αναδρομικών αποδοχών». 3.Οι ανθυπαστυνόμοι, αρχιφύλακες και αστυφύλακες της παρ.2 αυτού του άρθρου, που εξήλθαν από την υπηρεσία πριν την έναρξη ισχύος του παρόντος νόμου, προάγονται αυτοδικαίως κατά έναν επί πλέον των ανωτέρω βαθμό, από 1.6.1986, χωρίς να δικαιούνται αναδρομική λήψη αποδοχών, σύνταξης και εφάπαξ βοηθημάτων ή επιδομάτων από τους οικείους ασφαλιστικούς φορείς. 4.Οι υγειονομικοί αξιωματικοί με το βαθμό του υπαστυνόμου που υπηρετούν στην Ελληνική Αστυνομία κατά την έναρξη ισχύος αυτού του νόμου προάγονται αυτοδικαίως στο βαθμό του αστυνόμου β΄. Με το άρθρ.3 του Π.Δ.242/23 - 25 Μαΐου 1988 (ΦΕΚ Α΄104), κατωτ. αριθ. 102, (Διόρθ.σφαλμ.στο ΦΕΚ Α΄ 129/15-6-1988), ορίστηκε, ότι : «Η διάταξη της παρ.4 εφαρμόζεται και για τους αστυκτηνιάτρους Υπαστυνόμους Α΄, που υπηρετούσαν στην Ελληνική Αστυνομία κατά την έναρξη ισχύος του Νόμ.1590/86.» Σελ.  16,554(β) Τεύχος 1332 Σελ. 56 5.Οι διατάξεις της παρ. 10 του άρθρ.48 του Νόμ.1481/1984 εφαρμόζονται και για το αστυνομικό προσωπικό που εντάχθηκε από την Αστυνομία Πόλεων και τη Χωροφυλακή εφόσον κατά το χρόνο ένταξής του υπηρετούσε σε ανάλογες τεχνικές υπηρεσίες και διέθετε τα ίδια προσόντα. Οι ειδικότερες προϋποθέσεις και κάθε σχετική λεπτομέρεια για τη μετάταξη και τη βαθμολογική ένταξη και εξέλιξη του προσωπικού αυτού καθορίζονται με εφάπαξ εκδιδόμενο προεδρικό δ/γμα που προτείνεται από τον Υπουργό Εσωτερικών και Δημόσιας Τάξης. Κατά τα λοιπά και για το προσωπικό αυτό εφαρμόζεται η παρ. 10 του άρθρ.48 του Νόμ.1481/1984. 6.Το βοηθητικό προσωπικό και οι καθαρίστριες των εδαφ.δ΄και ε΄ της παρ. 3 του άρθρ.26 του Νόμ.1481/1984, που υπηρετεί με σχέση εργασίας ιδιωτικού δικαίου ορισμένου ή αορίστου χρόνου πριν από την 18.9.1984, μπορεί να διοριστεί σε οργανικές θέσεις μόνιμων υπαλλήλων με τους όρους, τις προϋποθέσεις και τη διαδικασία των διατάξεων του Νόμ.1476/1984 (ΦΕΚ 136), όπως τροποποιήθηκε μεταγενέστερα. Οι ενδιαφερόμενοι να διοριστούν πρέπει να υποβάλουν αίτηση μέσα σε προθεσμία 2 μηνών από τη δημοσίευση του παρόντος νόμου. Η εφαρμογή της παραγράφου αυτής αρχίζει από 1.1.1987. 7.Με π.δ/γμα, που εκδίδεται ύστερα από πρόταση του Υπουργού Εσωτερικών και Δημόσιας Τάξης, κωδικοποιούνται και ενσωματώνονται σε ενιαίο κείμενο οι διατάξεις νόμων και νομοθετικών δ/των που ισχύουν για το προσωπικό και τις υπηρεσίες της Ελληνικής Αστυνομίας και του Πυροσβεστικού Σώματος. Κατά την κωδικοποίηση αυτή επιτρέπεται η αλλαγή της σειράς των άρθρων, η παράλειψη καταργηθεισών και μεταβατικών διατάξεων που έληξε ο χρόνος ισχύος τους, η διόρθωση φράσεων που περιέχουν κανόνες που καταργήθηκαν καθώς και η διατύπωση όλων των διατάξεων στη δημοτική γλώσσα, χωρίς αλλοίωση της έννοιάς τους. Για τα λοιπά θέματα της κωδικοποίησης εφαρμόζεται η παρ. 6 του άρθρ.54 του Νόμ.1481/1984. 4.Α.α.75 Υπουργείο Δημόσιας Τάξης (Οργανικές Διατάξεις)   127 Άρθρ.5.-(Προστίθεται εδάφ.ε΄στην παρ.2 άρθρ.28 Νομ.671/1977, κατωτ.σελ.24,5861). Άρθρ.6.-Οι αστυκτηνίατροι αξιωματικοί εκτελούν τα καθήκοντά τους σύμφωνα με τις ισχύουσες διατάξεις σε όλη την περιφέρεια που έχει τοπική αρμοδιότητα η Ελληνική Αστυνομία. Άρθρ.7.-(Αντικαθίσταται η παρ. 5 άρθρ.61 Νόμ. 1481/84, ανωτ.αριθ.70). Άρθρ.8.-Στις επιχειρήσεις που διατάσσεται κλείσιμο σύμφωνα με το άρθρ.7 του α.ν. 2520/1940 (ΦΕΚ 273), εφόσον υπάρχουν εκτρεφόμενα ζώα, τα οποία δεν απομακρύνει ο υπεύθυνος επιχειρηματίας, τάσσεται από το νομάρχη προθεσμία τουλάχιστον 30 ημερών για την απομάκρυνσή τους. Όταν παρέρχεται άπρακτη η προθεσμία, επιτροπή, που συγκροτείται με απόφαση του νομάρχη και απαρτίζεται από τον οικείο αστυνομικό διοικητή, το νομοκτηνίατρο και τον προϊστάμενο του τμήματος υγείας της νομαρχίας, προβαίνει σε κατάσχεση των μη απομακρυνθέντων ζώων, κατ’ εφαρμογή του άρθρ.268 του Κώδικα της Ποινικής Δικονομίας και σε απευθείας πώληση χωρίς άλλες διατυπώσεις. Εάν ο αριθμός των ζώων είναι μεγάλος, τίθενται σε μεσεγγύηση του δήμου ή της κοινότητας και η πώλησή τους γίνεται σταδιακά. Σε περίπτωση που δεν εμφανίζονται αγοραστές η Επιτροπή αποφασίζει κατά την κρίση της για δωρεάν διάθεση των ζώων στις Ένοπλες Δυνάμεις ή κοινωφελή ιδρύματα ή για τη θανάτωσή τους, εφόσον προκύπτουν προβλήματα δημόσιας υγείας. Όλα τα έξοδα για την εφαρμογή των διατάξεων της παραγράφου αυτής βαρύνουν τον υπεύθυνο επιχειρηματία. Η επιτροπή απαλάσσεται από κάθε ευθύνη για οποιαδήποτε βλάβη του ζωϊκού πληθυσμού ή των εγκαταστάσεων της επιχείρησης που δεν συμμορφώνεται με τις νόμιμες αποφάσεις. Με την παρ. 12 άρθρ. 11 Νόμ. 2307/8-15 Ιουν. 1995 (ΦΕΚ Α΄ 113), Τόμ. 3 σελ. 52,693, όπως κωδικοποιήθηκε από το Π.Δ. 410/14-14 Νοεμ. 1995 (ΦΕΚ Α΄ 231), Τόμ. 3 σελ. 52,309, ορίστηκε, ότι στην ανωτέρω επιτροπή στο εξής συμμετέχει και εκπρόσωπος του δημοτικού ή κοινοτικού συμβουλίου, ο οποίος είναι Πρόεδρος της Επιτροπής. Άρθρ.9.-Από την έναρξη ισχύος αυτού του νόμου καταργείται κάθε γενική ή ειδική διάταξη που αντίκειται στις διατάξεις του. Άρθρ.10.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως.                                                   (Μετά τη σελ. 16,554(β) Σελ.  16,5541 Τεύχος 1332 Σελ. 57 Υπουργείο Δημόσιας Τάξης (Οργανικές Διατάξεις) 4.Α.α.75   128 4.Α.α.75 Υπουργείο Δημόσιας Τάξης (Οργανικές Διατάξεις)   129  